کامرس اور صنعت کی وزارتہ
گزشتہ مال سال کی مدت کے مقابلے 22 اپریل سے جنوری 2023 کے
دوران 6.04فیصدزرعی برآمدات میں اضافہ ہوا
تجارت وصنعت کی مرکزی وزیر مملکت محترمہ انوپریہ پٹیل نے آج لوک سبھا میں ایک سوال کے تحریری جواب میں بتایا کہ حکومت ، رواں مالی سال یعنی 23-2022 میں زراعت اور ڈبہ بند خوراک کی مصنوعات سمیت برآمدات کی کارکردگی کی نگرانی کررہی ہے۔سال 24-2023 کے لئے برآمدات کے تعلق سے کوئی ہدف مقرر نہیں کیا گیا ہے۔رواں مالی سا ل  کے دوران گزشتہ مالی سال یعنی اپریل 2021سے جنوری 2022 کی پچھلی مدت کے دوران 40.90 بلین امریکی ڈالر کی برآمدات کے مقابلے زرعی برآمدات میں 6.04فیصد کے اضافے کے ساتھ 43.37 بلین امریکی ڈالر تک پہنچ گئی ہے۔ مالی سال 22-2021 کے دوران ہندوستان میں زرعی برآمدات اب تک کی سب سے اعلیٰ ترین سطح تک پہنچ چکی ہے اور یہ برآمدات 50.21 بلین امریکی ڈالرتک ہوچکی ہے۔
زرعی برآمدات میں اضافے سے کسانوں کی آمدنی میں تبدیلی آئی ہے اور ان کی آمدنی پر مثبت اثر پڑا ہے۔ اس بات کو یقینی بنانے کے لئے کسانوں کو برآمدات سے فائدہ پہنچے ۔ حکومت نے اناج پیداکرنے والے کسان تنظیموں / کمپنیوں اور کوآپریٹوز کو براہ راست برآمدکاروں سے بات چیت کرنے کے لئے ایک پلیٹ فارم فراہم کرنے کی خاطر فارمر کنیکٹ پورٹل کا آغاز کیا ہے۔
حکومت نے زرعی برآمدا ت کو فروغ دینے کے لئے ریاستی اور ضلعی سطح پر متعدد اقدامات کئے ہیں۔ریاست میں مخصوص عملی منصوبے تیار کئے گئے ہیں اور متعددریاستوںمیں ریاستی سطح کی نگراں کمیٹیز ، زرعی برآمدات کے لئے نوڈ ل ایجنسیاں اور کلسٹر سطح کی کمیٹیاں تشکیل دی گئی ہیں۔حکومت ، زرعی برآمدات کی پالیسی  کے مقاصد کے حصول کے لئے برآمدات کے ہب  کی پہل کے طورپر ضلع کو استعمال کررہی ہے۔ڈی ای ایچ پہل کے تحت ملک بھر کے تمام 733 اضلاع میں برآمدات کی صلاحیت کے ساتھ زراعت اور ڈبہ بند خوراک کی مصنوعات کے ساتھ دیگر مصنوعات کی پہچان کی گئی ہے۔ 28 ریاستوں / مرکز کے زیر انتظام علاقوں میں ریاستی برآمدات کی حکمت عملی تیار کی گئی ہے۔
زراعت اور ڈبہ بند خوراک کی مصنوعات کی برآمدات کی ترقیاتی اتھارٹی  زراعت اور ڈبہ بند خوراک کی مصنوعات کے لئے برآمدات کو فروغ دینے کی سرگرمیوں میں مسلسل مصروف ہے اور اس سمت میں اہم کردار اد ا کررہی ہے۔اے پی ای ڈی اے زرعی اور ڈبہ بند خوراک کی مصنوعات کی برآمدات کی فروغ کی اسکیم کو نافذ کرتی ہے۔مختلف ترقیاتی سرگرمیاں انجام دی جارہی ہیں اور اسکیم کے مختلف اجزاء یعنی بنیادی ڈھانچےکی ترقی ، بازار کی ترقی اور معیار کی ترقی کے تحت برآمد کاروں کو مدد فراہم کی جارہی ہے۔
اے پی ای ڈی اے مختلف بین الاقوامی تجارتی میلوں اور نمائشوں میں شرکت کرنے ، ورچوئل طریقے سے تجارتی میلے کا انعقاد ، خریدار – فروخت کنند گان کی میٹنگ کا انعقاد کرنے اور جی آئی مصنوعات کی برآمدات کو فروغ دینے کے لئے بیرون ملک ہندوستانی مشنوں کے ساتھ بھی تعاون کررہا ہے ۔ اے پی ای ڈی اے برآمدات کی صلاحیت اور نئے شہروں کے لئے نئی مصنوعات کو ٹیسٹ کے طورپر جہاز سے بیرون ملک بھیجنے کی بھی سہولت فراہم کرتی ہے۔برآمدات کے فروغ کی سرگرمیوں کے لئے فیصلہ سازی کے عمل میں شراکتداروں کی شرکت کے مسئلے کو حل کرنے کے لئے تجارت کے محکمے نے اے پی ای ڈی اے کی ماتحتی میں انفرادی مصنوعات کے لئے برآمدات کے فروغ کے فورم  کا قیام کیا ہے۔ای پی ایفس کے پاس تجارت /صنعت ، وزارت / محکمے ، انضباطی ایجنسیاں ، تحقیقی ادارے ، ریاستی حکومتوں وغیرہ کی نمائندگی کی ذمہ داری ہے۔تمام 9 ای پی ایفس چاول، کیلا، انگور، آم، پیاز، دودھ کی مصنوعات، غذائی اناج، انار اور بالترتیب پھولوں کی کاشت کے لیے بنائے گئے ہیں۔ اے پی ای ڈی اے نے ماضی قریب میں زرعی مصنوعات کے لیے کینیڈا، چین، جنوبی کوریا، تائیوان، پرتگال، انڈونیشیا، ایران وغیرہ میں نئی منڈیاں کھولنے میں بھی اہم کردار ادا کیا ہے ۔ اے پی ای ڈی اے کسانوں، کسان پروڈیوسرتنظیموں  اور برآمد کنندگان کے لیے ریاستی محکموں، ریاستی زرعی یونیورسٹیوں، اور کرشی وکاس کیندروں کے ساتھ مل کر زرعی ایکسپورٹ کلسٹرز اور ریاستوںمیں صلاحیت سازی /تربیتی پروگرام کا انعقادکررہا ہے تاکہ کسان گروپوں کو ایکسپورٹ-مارکیٹ کا ربط فراہم کیا جا سکے اورصنعت کاروں کو ممکنہ برآمد کنندگان بننے میں سہولت فراہم کی جا سکے۔ اے پی ای ڈی اے نے زراعت اور کسانوں کی بہبود کی وزارت، ڈبہ بند خوراک کی صنعت کی وزارت، مویشی پروری اور ڈیری کا محکمہ اورغیر ملکی تجارت کے ڈائریکٹوریٹ جنرل  کے ساتھ ہم آہنگی قائم کرنے کی کوششیں بھی کی ہیں تاکہ زرعی برآمدات کی ترقی کے لیے وسائل کے زیادہ سے زیادہ استعمال کو یقینی بنایا جا سکے۔